### | | | | --- | --- | | | | | --- | | **Teknik- og Miljøudvalget** 5. september 2019 Sagsnr. 710-2016-51976 Dok.nr. 710-2019-165620 Sagsbehandler DPAHPL | | 58.                 Endelig vedtagelse af vandløbsregulativ for [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U |
| Lovgrundlag | Vandløbsloven |

###

**SAGENS INDHOLD**

Teknik- og Miljøudvalget skal i denne sag tage stilling til
et forslag til  revideret vandløbsregulativ for [adresse] for Hammel.

Ronja Mortensen er retsgrundlaget for administration af
de offentlige vandløb. Rammerne for vandløbsregulativer er fastlagt i
Vandløbsloven. Regulativerne skal blandt andet fastlægge bestemmelser
vedrørende vandløbets vandføringsevne, opgravning og grødeskæring.

Vandløbsregulativet skal sikre de afvandingsmæssige
interesser ved at fastsætte bestemmelser for vedligeholdelse af vandløbets
vandføringsevne, så denne ikke ændres. Samtidig skal det sikres, at der
opretholdes og sikres et varieret plante- og dyreliv. Den offentlige del af
Emily Jepsen starter ved [adresse] og forløber mod nordvest til udløb i [adresse]
Strækningen er 5.9 km. Oversigtskort er vedlagt i bilag.

Det gældende regulativ for Emily Jepsen er fra 1996, og er et
såkaldt ”naturregulativ”, hvor hverken vandløbets dimensioner eller
vandføringsevne er beskrevet. Denne regulativtype er ikke lovlig i henhold til
vandløbslovens bestemmelser, hvilket er påpeget af Miljøklagenævnet over for
Favrskov Kommune i klagenævnets afgørelse af 11. juli 2018, hvor en borger
havde klaget over netop dette.

Hvis der ikke tidligere i vandløbets regulativ er fastsat
bestemmelser om et vandløbs dimensioner eller vandføringsevne er det praksis,
at kommunen ved en revision skal tage udgangspunkt i de faktiske fysiske
forhold – hvordan vandløbet ser ud i dag. Revisionen af regulativet for [adresse]
er derfor foretaget med udgangspunkt i de nuværende fysiske forhold på baggrund
af en ny opmåling af vandløbet.

På baggrund af dialog med lodsejere samt indkomne
høringssvar fra den offentlige høring af regulativforslaget har Teknik og
Kultur dispenseret fra naturbeskyttelseslovens §3 til at fastsætte bunden
dybere end de faktiske forhold på fem mindre delstrækninger, hvor der aflejres
sand. Fire af delstrækningerne er i samme område øverst i vandløbet, og den
sidste er ved udløbet til Gjern Å. Strækningerne kan ses på oversigtskortet.
Dette vil betyde, at vandføringsevnen og afvandingsforholdene forbedres på
disse strækninger i forhold til de nuværende faktiske forhold. Teknik og Kultur
finder, at en sænkning af bunden de pågældende steder ikke vil forringe
miljøforholdene, men nærmere forbedre dem. Det vil sjældent være den generelle
situation i vandløb, men vurderes at være tilfældet her.

Dispensationen til den femte delstrækning (udløbet til
[adresse]) er blevet påklaget til Miljø- og Fødevareklagenævnet af [adresse]
Sportsfiskerforbund og Danmarks Naturfredningsforening. Dermed kan Teknik og
Kultur ikke arbejde videre med en godkendelse af et regulativforslag, som
indeholder en sænket bund på denne femte delstrækning ved udløbet.

Det betyder, at regulativets bundkote på fire delstrækninger
i toppen af vandløbet sænkes, mens den resterende femte delstrækning ved
udløbet til [adresse] samt resten af vandløbet fastholder de nuværende fysiske
forhold.

Regulativforslaget viderefører delvist den nuværende
vedligeholdelse af vandløbet.  Nyt er, at aflejringer (sand og mudder) kan
opgraves fra vandløbet, hvis vandføringsevnen er forringet med hvad der svarer
til mindst 15 cm aflejringer over bundkoten (bundhøjde) i regulativet. Der
gives desuden mulighed for, at bredejere kan anmode om, at eventuelle
aflejringer ved et drænudløb bliver fjernet, hvis drænets udmunding er
registreret til at ligge mere end 10 cm over bundkoten i regulativet.

**VURDERING**

Det reviderede regulativ vil sikre, at Favrskov Kommune får
et gyldigt grundlag for vandløbets administration. Regulativet vil samtidig
opfylde klagenævnets afgørelse fra 2018 med opfordring til [adresse] om
at bringe regulativet for [adresse] i overensstemmelse med vandløbsloven.

Teknik og Kultur vurderer, at det reviderede regulativ
skaber det fornødne retslige grundlag for afvandingstilstanden, den fremtidige
vedligeholdelse, samt kommunens og lodsejernes forpligtelser. Det vil fremover
også være muligt for kommunen, at dokumentere om vedligeholdelsen er udført
korrekt i henhold til vandløbsloven og regulativets bestemmelser.

Teknik og Kultur vurderer, at regulativet sikrer, at
vandløbets vandføringsevne ikke forringes, og at lodsejere derved ikke vil
opleve ændrede afvandingsforhold efter regulativets vedtagelse. Teknik og
Kultur vurderer også, at regulativet tager hensyn til vandløbets miljømæssige
målsætning, og at regulativets bestemmelser sikrer et uændret og varieret plante-
og dyreliv i bækken.

Teknik og Kultur kan senere vælge at indarbejde den
påklagede dispensation ved den femte delstrækning (udløbet til [adresse]) i et
tillæg til det nye regulativ, hvis klagenævnet stadfæster kommunens afgørelse.
Dog arbejder forvaltningen nu i stedet på en projektløsning
(vandløbsrestaurering), hvor vandløbsbunden fastholdes eller om muligt hæves.
Dette projekt er afhængig af, at bredejerne frivilligt vil være med til dette,
frem for at sænke bunden. Et tillæg til regulativet vil i så fald ikke blive
nødvendigt.

**ØKONOMI**

Der forventes en årlig stigning i driftsudgifterne til
opgravning af aflejret sand på gennemsnitlig ca. 20.000 kr. Udgifterne dækker
over kontrolopmålinger og oprensning og forventes afholdt af driftsområdet.

**INDDRAGELSE**

Teknik og Kultur har på baggrund af klager over det
gældende ”naturregulativ” inddraget den klagende lodsejer i regulativarbejdet
inden det reviderede regulativforslag har været i høring. Denne inddragelse
resulterede i dispensation fra naturbeskyttelsesloven på fire delstrækninger.

Forslaget til revideret vandløbsregulativ har været udsendt
i offentlig høring to gange. Første høring gav anledning til ændringer i
regulativudkastet som betød, at der blev gennemført yderligere en høring. Anden
høring gav anledning til præciseringer i teksten. Høringssvarene med
bemærkninger fra Teknik og Kultur er vedlagt i bilag.

Vedtagelsen af regulativet kan påklages til Miljø- og
Fødevareklagenævnet.

**INDSTILLING**

Direktøren for Teknik og Kultur indstiller til Teknik- og
Miljøudvalget:

1.    At forslaget til
revideret vandløbsregulativ for [adresse] vedtages endeligt.

**BESLUTNING**

**Bilag**

|  |  |
| --- | --- |
| Gelbæk\_oversigtskort\_5\_strækninger | 710-2019-165575 |
| Høringssvar og bemærkninger | Esben Lauridsen |
| Forslag til revideret regulativ | 710-2019-169622 |